Tuvalu salos

Tuvalu salos (iki 1975 m. Elio salos) – salų grupė Ramiojo vandenyno pietvakariuose, Polinezijoje, į šiaurę nuo Fidžio. Sudaro Tuvalu valstybę.

Tuvalu salas sudaro 9 salos, iš kurių 6 yra atolai. Tuvalu sausumos plotas − 25,63 km², o teritorija apimanti lagūnas − 520 km². Tuvalu salos tęsiasi 595 km iš šiaurės vakarų į pietryčius. Didžiausia sala yra Vaitupu (5,60 km²), o mažiausia − Niulakita (0,4 km²).

Tolimiausia Tuvalu sala šiaurėje yra Nanumea atolas, o tolimiausia pietuose − Niulakita. Mažiausias atstumas tarp dviejų Tuvalu salų yra 67 km (Nukufetau/Vaitupu), o didžiausias − 172 km (Nui/Vaitupu).

 Nr. Atolas/Sala Pagrindinė gyvenvietė Sausumos plotas(km²) Bendras plotas(km²) Gyventojų(2002) Saleliųskaičius Gyvenviečiųskaičius Koordinatės Atolai 1FunafutisVajaku  2,79 277 4 492 30 9 2NanumeaLolua  3,87 22 664 5 2 3NuiTanrakė  2,83 17 548 21 4 4NukufetauSavavė  2,99 145 586 33 2 5NukulaelaeFangaua  1,82 43 393 15 2 6VaitupuAsau  5,60 10 1 591 97 Salos 7NanumangaTonga  2,78 2,78 589 51) 2 8NiulakitaNiulakita  0,42 0,42 35 1 1 9NiutaoKulia  2,53 2,53 663 41) 2 Tuvalu Vajaku  25,63 520 9 561 124 34 1) pagrindinės salos su salelėmis uždaroje lagūnoje